**7. klassi vastuvõtt**

Põhikooli astmesse (sh 7. klassi) vastuvõtt toimub Haapsalu linna haridusteenuste haldamise süsteemis **ARNO (https://piksel.ee/arno/haapsalu).**

Kui õpilased on märgitud algkooli poolt lahkunuks, siis tuleb vanematel esitada soovitud kooli põhikooli vastuvõtu taotlus ARNO süsteemis.

**Lapsevanema sammud Haapsalu linna põhikooli vastuvõtu taotluse esitamisel ARNOS**

1. Logige Haapsalu linna haridusteenuste haldamise süsteemi ehk ARNOsse. Sinna saab logida vaid turvalist viisi pidi kas ID-kaardi või Mobiil-IDga. Kui Te logite ARNOsse esimest korda, siis küsitakse Teie käest ka e-posti aadressi ning telefoni numbrit. **Need väljad on väga oluline täita.**

2. Sisse logituna näete avalehel endaga seotud lapsi.

3. Valige kindlasti **UUS** **õppeaasta, mis algab septembris.**

4. Lapse nime all on nupp **„Haapsalu linna põhikooli vastuvõtu taotlus“**. Vajutage sellele ja hakake täitma.

5. Täitke väljad ja laadige vajalik dokument (vt allpool selgitusi) ning esitage taotlus.

6. Kool menetleb Teie taotluse ja siis saate juba teate e-postile.

7. Põhikooli vastuvõtu taotluse kinnitamise või tagasilükkamise kohta tuleb vanemale ARNO e-keskkonnast meilile vastavasisuline teade.

**KORDUMA KIPPUVAD KÜSIMUSED:**

* **Õpilasraamatu** **väljavõte** ja **tervisekaardid** viiakse Haapsalu Linna Algkoolist ja Uuemõisa Lasteaed-Algkoolist **otse** Haapsalu Põhikooli. Lapsevanem ei pea seda ise tegema.
* Kui ei ole **isikut tõendavat dokumenti**, siis sobib sünnitunnistuse koopia.
* 7. klassi **õpilaspileti** pildi toob iga õpilane kooli algul klassijuhataja kätte (ei ole vaja ARNO-sse laadida).
* ARNOsse saab üles laadida **klassitunnistuse** pildi või tuua originaal kooli või kooli postkasti.
* **Hinnetelehte** ei ole vaja ARNOs lisada.